CELEX: 62014CN0299
Language: hr
Date: 2014-06-17 00:00:00
Title: Predmet C-299/14: Zahtjev za prethodnu odluku koji je 17. lipnja 2014. uputio Landessozialgericht Nordrhein-Westfalen (Njemačka) – Vestische Arbeit Jobcenter Kreis Recklinghausen protiv Jovanna Garcia-Nieto i dr.

15.9.2014   
            
            
               HR
            
            
               Službeni list Europske unije
            
            
               C 315/38
            
         Zahtjev za prethodnu odluku koji je 17. lipnja 2014. uputio Landessozialgericht Nordrhein-Westfalen (Njemačka) – Vestische Arbeit Jobcenter Kreis Recklinghausen protiv Jovanna Garcia-Nieto i dr.
   (Predmet C-299/14)
   2014/C 315/61
   Jezik postupka: njemački
   
      Sud koji je uputio zahtjev
   
   Landessozialgericht Nordrhein-Westfalen
   
      Stranke glavnog postupka
   
   
      Tužitelj: Vestische Arbeit Jobcenter Kreis Recklinghausen
   
      Tuženici: Jovanna Garcia-Nieto, Joel Pena Cuevas, Jovanlis Pena Garcia, Joel Luis Pena Cruz
   
      Prethodna pitanja
   
   
               1.
            
            
               Primjenjuje li se obveza jednakog postupanja iz članka 4. Uredbe (EZ) br. 883/2004 (1) – uz izuzetak zabrane izvoza prava iz članka 70. stavka 4. te uredbe – i na posebna nedoprinosna novčana davanja u smislu članka 70. stavaka 1. i 2. Uredbe br. 883/2004?
            
         
               2.
            
            
               Ako se na prvo pitanje da potvrdan odgovor: Jesu li dozvoljena – i u kojem opsegu – ograničenja obveze jednakog postupanja iz članka 4. Uredbe br. 883/2004 odredbama nacionalnih propisa kojima se prenosi članak 24. stavak 2. Direktive 2004/38/EZ (2), prema kojima mogućnost dobivanja navedenih davanja uopće ne postoji tijekom prva tri mjeseca boravka, ako građanin Unije u Saveznoj Republici Njemačkoj nije niti radnik ili samozaposlena osoba, niti uživa slobodu kretanja sukladno § 2. stavku 3. njemačkog zakona Freizügigkeitsgesetz/EU (FreizügG/EU)?
            
         
               3.
            
            
               Ako se na prvo pitanje da niječan odgovor: Protive li se druge obveze jednakog postupanja utvrđene primarnim pravom – a osobito članak 45. stavak 2. UFEU-a u vezi s člankom 18. UFEU-a – nacionalnoj odredbi kojom se građanima Unije tijekom prva tri mjeseca njihovog boravka bez iznimke uskraćuje jedno socijalno davanje koje služi osiguravanju egzistencije i istovremeno olakšava pristup tržištu rada, ako navedeni građanin Unije doduše nije niti radnik ili samozaposlena osoba, niti uživa slobodu kretanja sukladno § 2. stavku 3. FreizügG/EU, ali može dokazati stvarnu vezu s državom primateljicom i osobito s tržištem rada države primateljice?
            
         
      (1)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti, SL L 166, str. 1. (SL, posebno izdanje na hrvatskom jeziku, poglavlje 5., svezak 3., str. 160.).
   
      (2)  Direktiva 2004/38/EZ Europskog parlamenta i Vijeća od 29. travnja 2004. o pravu građana Unije i članova njihovih obitelji na slobodno kretanje i boravište na području države članice, kojom se izmjenjuje Uredba (EEZ) br. 1612/68 i stavljaju izvan snage direktive 64/221/EEZ, 68/360/EEZ, 72/194/EEZ, 73/148/EEZ, 75/34/EEZ, 75/35/EEZ, 90/364/EEZ, 90/365/EEZ i 93/96/EEZ, SL L 158, str. 77.